SET ปิดบวก 5 จุด คลายกังวล “ดอกเบี้ย” เร่งตัว หนุนเม็ดเงินไหลเข้าสินทรัพย์เสี่ยง
SET ปิดบวก 5 จุด ตามตปท. หลังคลายกังวลเงินเฟ้อผ่านจุดสูงสุดแล้ว ส่งผลธนาคารกลางของประเทศต่างๆ ผ่อนคันเร่งขึ้นดอกเบี้ย หนุนเม็ดเงินไหลเข้าสินทรัพย์เสี่ยง ให้แนวต้าน 1,640-1,645 จุด แนวรับ 1,615-1,620 จุด
SET ปิดบวก 5 จุด ตามตปท. หลังคลายกังวลเงินเฟ้อผ่านจุดสูงสุดแล้ว ส่งผลธนาคารกลางของประเทศต่างๆ ผ่อนคันเร่งขึ้นดอกเบี้ย หนุนเม็ดเงินไหลเข้าสินทรัพย์เสี่ยง ให้แนวต้าน 1,640-1,645 จุด แนวรับ 1,615-1,620 จุด
16 ส.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้แกว่งตัวขึ้น ตามตลาดหุ้นในภูมิภาคเอเชียที่ส่วนใหญ่ปรับตัวขึ้น โดยที่มาจากแรงซื้อกลับเข้ามาในสินทรัพย์เสี่ยง หลังจากคลายกังวลในด้านของตัวเลขเงินเฟ้อที่คาดว่าจะผ่านจุดสูงสุดไปแล้ว ส่งผลให้การดำเนินนโยบายการเงินของธนาคารกลางต่างๆ อาจเริ่มผ่อนคันเร่งในการขึ้นดอกเบี้ย ส่งผลบวกต่อภาพรวมของตลาดหุ้นในระยะสั้น
อย่างไรก็ตามยังคงต้องติดตามความเสี่ยงของภาวะเศรษฐกิจโลกในระยะต่อไปว่าจะเป็นอย่างไร ซึ่งหากเริ่มเห็นสัญญาณการชะลอตัวเกิดขึ้น อาจทำให้ตลาดกลับมาเกิดความกังวลอีกครั้งได้ และปัจจุบันยังไม่มีปัจจัยใหม่ๆ เข้ามาหนุนตลาด
สำหรับแนวโน้มพรุ่งนี้คาดว่าตลาดแกว่งไซด์เวย์ออกข้าง หลังจากปรับขึ้นมาค่อนข้างมากแล้ว โดยยังต้องติดตามการรายงานการประชุมธนาคารกลางสหรัฐฯ (เฟด) และตัวเลขเศรษฐกิจของสหรัฐฯในช่วงที่เหลือของสัปดาห์นี้ ให้แนวต้าน 1,640-1,645 จุด แนวรับ 1,615-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 4,694.07 ล้านบาท ปิดที่ 71.50 บาท ลดลง 1.00 บาท
DELTA มูลค่าการซื้อขาย 4,158.89 ล้านบาท ปิดที่ 590.00 บาท เพิ่มขึ้น 40.00 บาท
PTT มูลค่าการซื้อขาย 2,826.38 ล้านบาท ปิดที่ 37.50 บาท เพิ่มขึ้น 0.50 บาท
KBANK มูลค่าการซื้อขาย 2,396.50 ล้านบาท ปิดที่ 151.50 บาท ราคาไม่เปลี่ยนแปลง
PTTEP มูลค่าการซื้อขาย 2,365.78 ล้านบาท ปิดที่ 156.00 บาท เพิ่มขึ้น 1.50 บาท